Euroopa Liidu Teataja L 042 , 14/02/1989 Lk 0019 - 0020



Komisjoni määrus (EMÜ) nr 358/89, 13. veebruar 1989, millega taaskehtestatakse Marokost pärit suureõieliste rooside sisseveo suhtes soodustollimaks EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. detsembri 1987. aasta määrust (EMÜ) nr 4088/87, milles määratakse kindlaks teatavate Küproselt, Iisraelist, Jordaaniast ja Marokost pärit lillede sisseveo suhtes soodustollimaksude kohaldamise tingimused [1], muudetud määrusega (EMÜ) nr 3551/88 [2], eriti selle artikli 5 lõike 2 punkti b, ning arvestades, et: määruses (EMÜ) nr 4088/87 määratakse kindlaks tingimused soodustollimaksu kohaldamiseks suureõieliste rooside, väikeseõieliste rooside, üheõieliste nelkide ja kobarnelkide suhtes värskete lõikelillede ühendusse sisseveole kehtestatud aastaste tariifikvootide piires; nõukogu määrustega (EMÜ) nr 3005/88 [3], (EMÜ) nr 3175/88 [4], (EMÜ) nr 3552/88 [5] ja (EMÜ) nr 4078/88 [6] kehtestatakse ja sätestatakse ühenduse tariifikvootide korraldus vastavalt Küproselt, Jordaaniast, Marokost ja Iisraelist pärit värskete lõikelillede ja lõigatud õienuppude suhtes; määruse (EMÜ) nr 4088/87 artikli 2 lõikes 3 sätestatakse, et soodustollimaks taaskehtestatakse teatavat päritolu teatava toote puhul, kui sisseveetud toote hinnad (millest ei ole lahutatud tollimaksu kogusummat) on vähemalt 70 % koguste puhul, mille hinnad on ühenduse tüüpilistel imporditurgudel esindatud, sama suured või suuremad 85 % ühenduse tootjahinnast ajavahemiku jooksul, mida arvestatakse alates soodustollimaksu kohaldamise peatamise tegelikust kuupäevast, ja mis kestab: - kõnealuse määruse artikli 2 lõike 2 punkti a kohase peatamise korral kaks järjestikust turupäeva, - kõnealuse määruse artikli 2 lõike 2 punkti b kohase peatamise korral kolm järjestikust turupäeva; komisjoni määruses (EMÜ) nr 3557/88 [7] määratakse kõnealustest riikidest sissevedamise korra kohaldamiseks kindlaks nelkide ja rooside ühenduse tootjahinnad; komisjoni määruses (EMÜ) nr 700/88 [8], muudetud määrusega (EMÜ) nr 3556/88 [9], sätestatakse kõnealuse korra kohaldamise üksikasjalikud eeskirjad; selleks et võimaldada sisseveokorra ladusat toimimist, tuleks sisseveohindade arvutamisel kasutada: - valuutade puhul, mis kõiguvad mis tahes ajahetkel kuni 2,25 % ulatuses, nende keskkursil põhinevat vahetuskurssi, mida on korrutatud nõukogu määruse (EMÜ) nr 1676/85 [10] (viimati muudetud määrusega (EMÜ) nr 1636/87 [11]) artikli 3 lõike 1 viimases lõigus sätestatud paranduskoefitsiendiga, - teiste valuutade puhul nende valuutade kassakursside aritmeetilisel keskmisel põhinevat vahetuskurssi, mis on antud ajavahemikul registreeritud seoses eelmises taandes nimetatud ühenduse valuutade ja eespool nimetatud koefitsiendiga; määruses (EMÜ) nr 3552/88 Marokost pärit suureõielistele roosidele määratud soodustollimaksu kohaldamine peatati komisjoni määrusega (EMÜ) nr 53/89 [12]; määruste (EMÜ) nr 4088/87 ja (EMÜ) nr 700/88 kohaselt toimunud hindade registreerimise põhjal tuleb järeldada, et Marokost pärit suureõieliste rooside puhul täidetakse määruse (EMÜ) nr 4088/87 artikli 2 lõike 3 esimeses taandes sätestatud soodustollimaksu taaskehtestamise nõuet; soodustollimaks tuleks taaskehtestada, ON VASTU VÕTNUD KÄESOLEVA MÄÄRUSE: Artikkel 1 Marokost pärit suureõieliste rooside sisseveo suhtes taaskehtestatakse määruses (EMÜ) nr 3552/88 kehtestatud soodustollimaks alates 14. veebruarist 1989. Artikkel 2 Käesolev määrus jõustub 14. veebruaril 1989. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. veebruar 1989 Komisjoni nimel komisjoni liige Ray Mac Sharry [1] EÜT L 382, 31.12.1987, lk 22. [2] EÜT L 311, 17.11.1988, lk 1. [3] EÜT L 271, 1.10.1988, lk 7. [4] EÜT L 283, 18.10.1988, lk 1. [5] EÜT L 311, 17.11.1988, lk 2. [6] EÜT L 359, 28.12.1988, lk 8. [7] EÜT L 311, 17.11.1988, lk 9. [8] EÜT L 72, 18.3.1988, lk 16. [9] EÜT L 311, 17.11.1988, lk 8. [10] EÜT L 164, 24.6.1985, lk 1. [11] EÜT L 153, 13.6.1987, lk 1. [12] EÜT L 9, 12.1.1989, lk 19. --------------------------------------------------